open-index/open-wikipedia-markdown huggingface dataset:
Ilpo Helén

**Ilpo Helén** (s. 1962) on suomalainen sosiologi, joka on toiminut sosiologian professorina Itä-Suomen yliopistossa vuodesta 2014 lähtien. Hän väitteli valtiotieteiden tohtoriksi Helsingin yliopistossa vuonna 1997.

## Julkaisut

* Ilpo Helén: *Peilivirta: elokuvan poliittinen tiedostamaton*. Tutkijaliitto 1990.
* Ilpo Helén ja Johanna Mäkelä: *Sosiologian ruumis*. Helsingin yliopisto 1992.
* Ilpo Helén: *Äidin elämän politiikka: naissukupuolisuus, valta ja itsesuhde Suomessa 1880-luvulta 1960-luvulle* (väitöskirja). Gaudeamus 1997.
* Ilpo Helén ja Mikko Jauho (toim.): *Kansalaisuus ja kansanterveys*. Gaudeamus 2003.
* Ilpo Helén (toim.): *Reformin pirstaleet: mielenterveyspolitiikka hyvinvointivaltion jälkeen*. Vastapaino 2011.
* Torsten Heinemann, Ilpo Helén, Thomas Lemke, Ursula Naue ja Martin G. Weiss (toim.): *Suspect families: DNA analysis, family reunification and immigration policies*. Ashgate 2015.
* Ilpo Helén: *Elämän politiikat: yhteiskuntatutkimus Foucault'n jälkeen*. Tutkijaliitto 2016.
* Ilpo Helén, Karoliina Snell, Heta Tarkkala ja Aaro Tupasela: *Genome Finland : from rare diseases to data economy.* Helsinki University Press 2024.

## Lähteet
The Slovak Spectator

***The Slovak Spectator*** on Slovakian ainoa englanninkielinen sanomalehti, joka ilmestyi aluksi viikottain. Lehden ensimmäinen numero ilmestyi 1. maaliskuuta 1995. Kolme vuotta myöhemmin lehti avasi omat verkkosivunsa. Lehteä julkaisee Petit Press -niminen yhtiö. Sittemmin lehti on alkanut ilmestyä kerran kuukaudessa. Vuonna 2020 lehden keskivertolevikki oli 5000 kappaletta. Lehden lukijakunta on melko brändiuskollista, sillä 31 % lehden lukijoista ei lue muita slovakialaisia lehtiä.

Sen nykyisenä päätoimittajana toimii Peter Dlhopolec. Lehden päätoimitus sijaitsee Bratislavassa.

## Lähteet
SME

***SME*** () on slovakialainen sanomalehti, joka ilmestyy päivittäin. Se on perustettu vuonna 1993, ja sen perustajat olivat aiemmin toimineet hallituksen kynsiin joutuneen Smena-lehden toimituksessa. Lehti on kallellaan keskusta-oikeistoon. Lehden päätoimitus sijaitsee Bratislavassa.

Vuonna 2022 lehden levikki oli 39 000. Vuodesta 2021 lähtien lehden julkaisija on toiminut Petit Press -niminen yritys.

Lehden päätoimittajana toimii Beata Balogová.

## Lähteet
Kristinusko Uudessa-Kaledoniassa

Tämä artikkeli kertoo **kristinuskosta Uudessa-Kaledoniassa**. Kristinusko on Uuden-Kaledonian suurin uskonto. Suurin osa väestöstä, 85,2 prosenttia, kuului vuonna 2020 kristillisiin kirkkoihin. Kaledonian suurin kirkkokunta on katolinen kirkko. Uuden-Kaledonian evankelinen kirkko ja on tukenut syvästi Uuden-Kaledonian itsenäisyysliikettä.

## Lähteet
Angioödeema

**Angioödeema** eli **angioedeema** on sairaus, joka aiheuttaa ihoalueen tai limakalvon turpoamista. Tyypillisesti turpoavat silmien ja huulten alueet, mutta muitakin mahdollisia paikkoja on. Kohtaus syntyy tavallisesti allergisen reaktion seurauksena, ja joissain tapauksissa se on anafylaksian oire. Joskus angioödeema syntyy myös lääkkeen sivuvaikutuksena, vaikka potilaalla ei olisi varsinaista lääkeallergiaa, tai sairastetun infektion, kuten flunssan seurauksena. Perinnöllistä angioödeema on alle 1 % tapauksista.

Angioödeemakohtauksen oireet ovat tietyn ihoalueen tai limakalvon turvotus ja joskus punoitus. Yleensä, joskaan ei aina, turvotukseen liittyy myös pistelyä ja kipua. Joissain tapauksissa angioödeeman yhteydessä esiintyy myös nokkosihottumaa. Oireet kestävät tyypillisesti 1–3 vuorokautta ja pisimmillään noin 5 vuorokautta.

## Hoito
Joskus hoidoksi riittää, että potilaan tilaa seurataan. Tarvittaessa lääkäri tutkii, aiheuttaako oireet jokin allergia, ja jatkossa potilas välttelee allergisen reaktion aiheuttajaa. Jos kohtaus ei ole johtunut reaktiosta tulehduskipulääkkeeseen, potilas saattaa hyötyä kipulääkkeestä. Oireita saattaa lievittää myös oireilevan alueen viilentäminen kylmähoidolla tai kylmägeelillä.

Tarvittaessa lääkäri määrää potilaalle lääkekuurin esimerkiksi antihistamiinia, glukokortikoidia tai traneksaamihappoa. Antihistamiini lievittää oireita ainakin silloin, kun niihin liittyy myös nokkosihottumaa, mutta ei välttämättä muissa tapauksissa. Jos potilaan hengitystiet ovat turvonneet, hänelle annetaan adrenaliinia turvotuksen vähentämiseksi ja tarvittaessa lisähappea. Potilas myös siirtyy sairaalaan tarkkailtavaksi.

## Lähteet
Pribinan risti

**Pribinan risti** () on slovakialainen kunniamerkki. Se perustettiin 2. helmikuuta 1994. Sitä myönnetään Slovakian kansalaisille tunnustuksena erityisistä ansioista talouden, yhteiskuntatieteellisen ja kulttuurillisen kehityksen saralla. Ehdotuksen nimityksiin tekee joko Slovakian parlamentti tai hallitus, jotka presidentti sitten hyväksyy. Presidentti voi myös tehdä nimityksiä oma-aloitteisesti omaa harkintaansa käyttäen.

Kunniamerkkiä jaetaan kolmessa luokassa:

*  I luokka
*  II luokka
*  III luokka

## Lähteet
Kristinusko Papua-Uudessa-Guineassa

Tämä artikkeli kertoo **kristinuskosta Papua-Uudessa-Guineassa**. Kristinusko on Papua-Uuden-Guinean suurin uskonto. Väestöstä 64,3 prosenttia kuului vuonna 2011 protestanttisiin kirkkoihin ja 26 prosenttia roomalaiskatoliseen kirkkoon. Muihin kristillisiin kirkkoihin kuului noin 5,3 prosenttia väestöstä. 

Kristinusko tuli Papua-Uuteen-Guineaan 1800-luvulla. Suurin yksittäinen kirkko on katolinen kirkko. Katoliset, anglikaanit ja protestantit muodostavat yhdessä kirkkojen kansallisen neuvoston. Lisäksi maassa toimii useita evankelisia ja helluntailaisia kirkkoja, jotka ovat yhteydessä maailman evankeliseen allianssiin.

## Lähteet
Ametistikolibri

**Ametistikolibri** (*Calliphlox amethystina*) on kolibreihin kuuluva lintulaji.

Lajia tavataan  Etelä-Amerikan trooppisilta alueilta.

Ametistikolibri on yksi pienimmistä kolibrilajeista. Koiras räpyttää siipiään 80 kertaa sekunnissa, hiukan isokokoisempi naaras 60 kertaa sekunnissa.

## Lähteet
Kristinusko Niuessa

Tämä artikkeli kertoo **kristinuskosta Niuessa**. Kristinusko on Niuen suurin uskonto. Suurin osa väestöstä, 61,7 prosenttia, kuului vuonna 2017 Niuen kongregationalistiseen kirkkoon, Ekalesia Niueen. Muita merkittäviä kristillisiä kirkkoja ovat roomalaiskatolinen kirkko sekä adventistit. Kongregationalistinen kirkko syntyi Niuelle Lontoon lähetysseuran lähetyssaarnaajien työn seurauksena. Niuella toimii ekumeeninen kirkkojen neuvosto, johon kuuluvat katolinen kirkko, Ekalesia Niue sekä joitain pienempiä kirkkoja.

## Lähteet
Kristinusko Salomonsaarilla

Tämä artikkeli kertoo **kristinuskosta Salomonsaarilla**. Kristinusko on Salomonsaarten suurin uskonto. Väestöstä 73,4 prosenttia kuului vuonna 2009 protestanttisiin kirkkoihin ja 19,6 prosenttia roomalaiskatoliseen kirkkoon. Muihin kristillisiin kirkkoihin kuului noin 2,9 prosenttia väestöstä. Anglikaaninen, katolinen ja yhdistynyt kirkko muodostavat yhdessä ekumeenisen neuvoston. Adventistit ja evankelinen kirkko ovat liitännäisjäseniä ekumeenisessa neuvostossa. Lisäksi Salomonsaarilla toimii myös kasvavia helluntaialisia ja karismaattisia kirkkoja.

## Lähteet
Óvo

**Óvo** () voi viitata seuraaviin paikkoihin Kreikassa:

* Avgó eli Óvo, saari Jooniansaarten saariryhmässä lähellä Kytheraa
* Avgó eli Óvo, saari Kreetan pohjoispuolella
Diakoftó

**Diakoftó** (, ) tai **Diakoptó** (, ) voi viitata seuraaviin paikkoihin Kreikassa:

* Diakoftó eli Diakoptó, saari Kykladien saariryhmässä lähellä Íosta
* Diákopo eli Diakoftó, saari Diapontisilla saarilla Jooniansaarten saariryhmässä lähellä Korfua
* Diakoptó, kaupunki Aigiáleian kunnassa Akhaian alueyksikössä Länsi-Kreikan alueella
Johannes Finne Rosenvinge

**Johannes Finne Rosenvinge** (7. kesäkuuta 1804 Trondheim – 12. kesäkuuta 1827 Kööpenhamina) oli norjalainen taidemaalari ja piirtäjä. Hän piirsi lukuisia muotokuvia aikansa tunnetuista ihmisistä.


Sukkerhuset på Kalvskindet i Trondhjem (1820).jpg|Sokeritehdas Trondheimissa (1820)
Matthias Stoltenberg (1799 - 1871) (2837377398).jpg|Mathias Stoltenberg

## Lähteet

## Aiheesta muualla
Kaparélli

**Kaparélli** (, ) voi viitata seuraaviin paikkoihin Kreikassa:

* Kaparélli, kylä Thívan kunnassa Boiotian alueyksikössä Keski-Kreikan alueella
* Peristerés eli Kaparélli, saari Jooniansaarten saariryhmässä Korfun edustalla
Kristinusko Tongassa

Tämä artikkeli kertoo **kristinuskosta Tongassa**. Kristinusko on Tongan suurin uskonto. Väestöstä 63,9 prosenttia kuului vuonna 2021 protestanttisiin kirkkoihin ja 13,7 prosenttia roomalaiskatoliseen kirkkoon. Tongan suurin kirkko on metodistikirkko. Metodistit yhdessä anglikaanien ja katolisten kanssa muodostavat ekumeenisen neuvoston. Muita kirkkoja Tongalla ovat perustuslaillinen kirkko sekä Polynesian hiippakunnan alainen anglikaanikirkko. Helluntailaiset ja karismaattiset ryhmät ovat kasvaneet nopeasti.

## Lähteet
Kristinusko Samoalla

Tämä artikkeli kertoo **kristinuskosta Samoalla**. Kristinusko on Samoan suurin uskonto. Väestöstä 54,9 prosenttia kuului vuonna 2016 protestanttisiin kirkkoihin ja 18,8 prosenttia roomalaiskatoliseen kirkkoon. Muihin kristillisiin kirkkoihin kuului noin 6,4 prosenttia väestöstä. Samoan ekumeeniseen kirkkojen neuvostoon kuuluu kaksi protestanttista kirkkoa: kongregationalistit ja metodistit, katolinen kirkko, anglikaaninen kirkko sekä useampia helluntailaisia ja muita kirkkoja. Samoalla toimii myös evankelinen yhteisö.

## Lähteet
Crocq

**Crocq** (oksitaaniksi: *Cròc*) on kunta keskisessä Ranskassa Creusen departementissa Uuden-Akvitanian alueella. Se sijaitsee noin 24 kilometriä Aubussonin kaupungista kaakkoon.

Château de Crocq on rakennettu 1100-luvulla. Sen rakennutti Crocqin hallitsija Robert I Dauphin. Linna oli sotilaallisesti tärkeällä paikalla Auvergnen ja Limousinin rajalla. Linna purettiin Richelieun määräyksestä vuonna 1632, ja siitä on jäljellä enää kaksi tornia. Linnan jäänteet on ollut historiallinen muistomerkki vuodesta 1926 lähtien. Alempana kylässä sijaitsevassa kappelissa on 1500-luvulta peräisin oleva triptyykki, joka kuvaa Pyhän Eligiuksen elämänvaiheita. 


Tiedosto:Crocq04.JPG|Chapelle de la Visitation
Tiedosto:Partie 1 - Triptyque St Eloi.jpg|Osa tripyykistä


## Lähteet

## Aiheesta muualla
Kristinusko Tuvalussa

Tämä artikkeli kertoo **kristinuskosta Tuvalussa**. Kristinusko on Tuvalun suurin uskonto. Väestöstä 92,7 prosenttia kuului vuonna 2017 protestanttisiin kirkkoihin. Tuvalun kirkko on suurin kirkkokunta. Tämän lisäksi Tuvalussa toimii pieni katolinen kirkko sekä helluntailainen ja adventistinen kirkko.

## Lähteet
Fellesforbundet

**Fellesforbundet** on norjalainen ammattiliitto, joka edustaa muun muassa rakennus-, paperiteollisuus- ja kuljetusalan työntekijöitä. Se perustettiin vuonna 1988 ja sillä on noin 160 000 jäsentä. Fellesforbundet on keskusjärjestö Landsorganisasjonenin toiseksi suurin jäsenjärjestö.

## Puheenjohtajat
* 1988–1991: John Stene
* 1991–2007: Kjell Bjørndalen
* 2007–2015: Arve Bakke
* 2015–: Jørn-Henning Eggum

## Lähteet

## Aiheesta muualla
* Liiton verkkosivut
Aspronísia (Dodekanesia)

**Aspronísia** () on pienten Kreikan saarten ryhmä, joka kuuluu Dodekanesian saariryhmään ja jonka saaret sijaitsevat Leipsoín saaren koillispuolella. Saaret ovat asumattomia. Hallinnollisesti Aspronísian saaret kuuluvat Leipsoín kuntaan, Kálymnoksen alueyksikköön ja Etelä-Egean saarten alueeseen. Aspronísia, suomeksi ”Valkosaaret”, ovat saaneet nimensä valkoisista kallioistaan ja rannoistaan.

## Saaret

Saariryhmän suurimmat saaret ovat:

## Lähteet
Balámou

**Balámou** (; eli *Nisiá Balámou/Balamoú*, Νησιά Μπαλάμου/Μπαλαμού) eli **Báloma** (Μπάλωμα) on kolmen pienen Kreikan saaren ryhmä, joka kuuluu Dodekanesian saariryhmään ja sijaitsee Pátmoksen saaren koillisrannikon edustalla. Saaret ovat asumattomia. Hallinnollisesti Balámoun saaret kuuluvat Pátmoksen kuntaan, Kálymnoksen alueyksikköön ja Etelä-Egean saarten alueeseen.

## Saaret

Saariryhmän saaret ovat:

## Lähteet
Báloma

**Báloma** () voi viitata seuraaviin saariin Kreikassa:

* Balámou eli Báloma, pienten saarten ryhmä Dodekanesian saariryhmässä lähellä Pátmosta
* Páploma eli Báloma, pieni saari Dodekanesian saariryhmässä lähellä Leipsoíta
Makrý Aspronísi

**Makrý Aspronísi** () on pieni Kreikan saari, joka kuuluu Dodekanesian saariryhmään ja tarkemmin Aspronísian saariin, ja sijaitsee Leipsoín saaren koillispuolella. Saaren pinta-ala on noin 0,032 neliökilometriä ja se on asumaton. Hallinnollisesti Makrý Aspronísi kuuluu Leipsoín kuntaan, Kálymnoksen alueyksikköön ja Etelä-Egean saarten alueeseen. Makrý Aspronísin (”Pitkä Valkosaari”) itäpuolella sijaitsee Mikró Aspronísi (”Pieni Valkosaari”) ja kauempana pohjoiseen päin Megálo Aspronísi (”Suuri Valkosaari”).

## Lähteet
Qiyu Zhou

**Qiyu Zhou** (; s. 6. tammikuuta 2000 Jingzhou, Kiina), tunnetaan myös nimellä **Nemo Zhou** ja internetissä aliaksella **akaNemsko**, on kiinalaissyntyinen kanadalainen shakinpelaaja. Zhou on maailman shakkiliiton naisten suurmestari (NSM) ja mestari (FM) ja alle 14-vuotiaiden tyttöjen maailmanmestari vuodelta 2014. Zhousta tuli Suomen historian nuorin shakin Suomen mestari hänen voittaessaan 5-vuotiaana alle 10-vuotiaiden yleisen sarjan. Zhoun perhe muutti Kanadaan hänen ollessaan noin 11-vuotias, ja siitä lähtien hän on edustanut Kanadaa. Hänen korkein elo-lukunsa on 2367.

## Varhainen elämä
Zhou syntyi 6. tammikuuta 2000 Changrong Yulle ja Jiehan Zhoulle Jingzhoussa, Kiinassa. Hän aloitti shakinpeluun kolmevuotiaana Ranskassa, jossa hänen isänsä työskenteli. Zhou liittyi shakkikerhoon, jossa hänen lahjakkuutensa shakissa huomattiin hänen kyvystään voittaa 10-vuotiaita poikia, vaikka hän oli pelannut shakkia vasta kuukauden. Zhou muutti Suomeen nelivuotiaana isänsä saadessa töitä VTT:ltä ja Oulun yliopistolta. Vuonna 2005 hänestä tuli Suomen historian nuorin shakin Suomen mestari hänen voittaessaan viisivuotiaana alle 10-vuotiaiden yleisen sarjan. Zhou uusi voittonsa vielä kolme kertaa vuosina 2008–2010. 

Vuonna 2008 Zhou voitti nuorten MM-kisoissa Vietnamissa hopeaa alle 8-vuotiaiden tyttöjen sarjassa ja vuonna 2010 naisten Suomen mestaruuden vain kymmenvuotiaana. Vuonna 2014 hän voitti alle 14-vuotiaiden tyttöjen maailmanmestaruuden Durbanissa, Etelä-Afrikassa.

Zhoun perhe muutti Ottawaan, Kanadaan vuonna 2011 Zhoun ollessa noin 11-vuotias. 

## Myöhempi elämä
Zhou striimaa Twitchissä ja Chess.com-sivustolla. Vuonna 2020 hänestä tuli ensimmäinen shakkistriimaaja, joka sopi sopimuksen merkittävän esports-organisaation kanssa. Hän puhuu englantia, mandariinikiinaa ja suomea.

## Lähteet

## Aiheesta muualla
* 
*
Páploma

**Páploma** (, myös *Paplomatá*, Παπλωματά, *Báloma*, Μπάλωμα) on pieni Kreikan saari, joka kuuluu Dodekanesian saariryhmään ja sijaitsee Leipsoín saaren pohjoisrannikon edustalla. Saaren pinta-ala on noin 0,007 neliökilometriä ja se on asumaton. Hallinnollisesti Páploma kuuluu Leipsoín kuntaan, Kálymnoksen alueyksikköön ja Etelä-Egean saarten alueeseen.

## Lähteet
Kristinusko Vanuatussa

Tämä artikkeli kertoo **kristinuskosta Vanuatussa**. Kristinusko on Vanuatun suurin uskonto. Väestöstä 39,9 prosenttia kuului vuonna 2020 protestanttisiin kirkkoihin ja 12,1 prosenttia roomalaiskatoliseen kirkkoon. Kristinusko tuli Vanuatuun 1800-luvulla. Vanuatu itsenäistyi vuonna 1980 ja sen ensimmäinen pääministeri oli anglikaaninen pappi. Vanuatun suurin kirkko on presbyteerinen kirkko. Anglikaaninen yhteisö on osa Melanesian kirkkoa. Presbyteerit, anglikaanit ja katoliset muodostavat yhdessä Vanuatun kristillisen neuvoston. Lisäksi Vanuatulla toimii Assemblies of God-kirkko ja adventtikirkko sekä evankelisia ja karismaattisia ryhmiä.

## Lähteet
Kalapódia

**Kalapódia** () on kahden pienen Kreikan saaren ryhmä, joka kuuluu Dodekanesian saariryhmään ja jonka saaret sijaitsevat Leipsoín saaren kaakkoispuolella sen ja Léroksen välissä. Saaret ovat asumattomia. Hallinnollisesti Kalapódian saaret kuuluvat Leipsoín kuntaan, Kálymnoksen alueyksikköön ja Etelä-Egean saarten alueeseen.

## Saaret

Saariparin saaret ovat:

## Lähteet
Blackpinkin diskografia

Tämä on **[[Blackpink]]in diskografia**.

## Albumit
* 
* 

## Kokoelmat
*  (japaniksi)

## Livealbumit
* 
* 
* 
* 

## EP:t
* 
* 
* 
* 

## Singlealbumit
* 
* 
* 
* 

## Singlet
* ”Boombayah” (2016)
* ”Whistle” (2016)
* ”Playing With Fire” (2016)
* ”Stay” (2016)
* ”As If It’s Your Last” (2017)
* ”Ddu-Du Ddu-Du” (2018)
* ”Kill This Love” (2019)
* ”How You Like That” (2020)
* ”Ice Cream” (Selena Gomezin kanssa) (2020)
* ”Sour Candy” (Lady Gagan kanssa) (2020)
* ”Lovesick Girls” (2020)
* ”Pink Venom” (2022)
* ”Shut Down” (2022)
* ”The Girls” (2023)
* ”Jump” (2025)
* ”Go” (2026)

## Musiikkivideot
* Boombayah (2016)
* Whistle (2016)
* Playing With Fire (2016)
* Stay (2016)
* As If It’s Your Last (2017)
* Ddu-Du Ddu-Du (2018)
* Kill This Love (2019)
* How You Like That (2020)
* Ice Cream (Selena Gomezin kanssa) (2020)
* Lovesick Girls (2020)
* Ready For love (2022)
* Pink Venom (2022)
* Shut Down (2022)
* The Girls (2023)
* Jump (2025)

## Aiheesta muualla
*
Hintakaari

**Hintakaari** on suomalainen halpatavarataloketju, jolla on viisi myymälää. Ketjun ensimmäinen kauppa avattiin vuonna 1996 Hämeenkyröön.

Hintakaaren taustayhtiönä toimii Lepistö Group. Vuonna 2021 yritys työllisti noin 50 henkilöä, johon on laskettu mukaan myös kausityöntekijät. Lepistö Groupin liikevaihto oli 13 miljoonaa euroa vuonna 2022.

## Toiminta
Aimo Lepistö perusti vuonna 1996 ensimmäisen Hintakaari-myymälän Hämeenkyrön Kyröskoskelle. Ketju on laajentunut esimerkiksi yritysostojen kautta hankkimalla muun muassa porilaisen Talousmarkan liiketoiminnan. Hintakaaren vetovastuu siirtyi vuonna 2021 Aimo Lepistön lapsille Sami Lepistölle, Sari Lepistölle ja Satu Lepistölle. 

Hintakaarella oli myymälä myös Eurassa, mutta rakennus paloi keväällä 2017. Poliisi epäili, että liikekeskuksen tulipalo oli tahallaan sytytetty.

Vuonna 2020 yritys ilmoitti, että se avaa toimipisteen Kuljun kartanossa. Samalla kerrottiin myös Kyröskosken myymälän sulkemisesta. Kuljun kartanon tiloissa toimi vuosina 1979–2018 Löytötavaratalo, joka ajautui konkurssiin. 5600 neliön kokoinen Kuljun kartanon kauppa on Hintakaaren suurin myymälä.

## Nykyiset myymälät ja valikoima
Hintakaarella on myymälät Hämeenkyrössä, Porissa, Lempäälässä, Loimaalla ja Kouvolassa. Ketjun liikkeissä myydään esimerkiksi rakennus- ja autotarvikkeita, kodin ja vapaa-ajan tuotteita, huonekaluja, pihatarvikkeita ja kulkuneuvoja.  

## Lähteet
Košicen rautatieasema

**Košicen rautatieasema** () eli lyhyemmin **Košicen asema** (Stanica Košice) on rautatieasema Slovakian itäosassa sijaitsevassa Košicen kaupungissa. Asema on yksi maansa keskeisimmistä ja kuuluu osana Slovakian tasavallan rautateiden (ŽSR) yhteensä 292:n rautatieaseman (2022) palveluverkostoon.

Košicen linja-autoasema sijaitsee rautatieaseman eteläpuolella.

## Lähteet

## Aiheesta muualla

* IC-junayhteyksien haku   (zssk.sk)
Silia Kapsis

**Vasiliki ”Silia” Kapsis** (; s. 5. joulukuuta 2006 Sydney, Uusi Etelä-Wales, Australia) on australiankreikkalainen laulaja. Kapsis syntyi Sydneyssä kyproksenkreikkalaiselle isälle ja Thessalonikista kotoisin olevalle kreikkalaiselle äidille.

Kapsis on toiminut Australian nuorten esiintyvien taiteilijoiden pääsolistina. Kapsis julkaisi debyyttisinglensä "Who Am I?" vuonna 2022 ja singlet "No Boys Allowed" ja "Disco Dancer" vuonna 2023.

Kyproksen yleisradioyhtiö CyBC ilmoitti 23. syyskuuta 2023 valinneensa Kapsiksen sisäisesti Kyproksen edustajaksi Eurovision laulukilpailuun 2024. Hänen kilpailukappaleensa on nimeltään "Liar" ja se julkaistiin musiikkialustoilla 1. maaliskuuta 2024. Hän tuli finaalissa 15. sijalle saatuaan yhteensä 78 pistettä, joista 44 yleisöltä ja 34 ammattilaisraadeilta.

## Lähteet
*
*

### Viitteet

## Aiheesta muualla
Skotterud

**Skotterud** on Eidskogin kunnassa Norjassa sijaitseva taajama ja kuntansa hallinnollinen keskus. Taajaman pinta-ala on 1,5 neliökilometriä ja asukasluku 1&nbsp;366 vuonna 2022. Skotterudista on Ruotsin rajalle noin yhdeksän kilometriä.
## Lähteet

## Aiheesta muualla
Olavi Niemi (kauppaneuvos)

**Olavi Edvard Niemi** (s. 15. syyskuuta 1937 Helsinki) on suomalainen eläköitynyt kauppias, yritysjohtaja ja yrittäjä, joka on saanut kauppaneuvoksen arvonimen.

Niemi syntyi kivityömies Kustaa Niemen ja Ida Niemen perheeseen ja avioitui 1957 Sirpa Nyholmin kanssa. Hän kävi kansakoulun ja K-kauppiasvalmennuksen ja on suorittanut kaupan alan kursseja ja seminaareja. Niemi oli Osuusliike Tuen lihamyyjä Karkkilassa 1952–1954 ja lihaosaston hoitaja 1957–1961, K-valinta Niemen kauppias Pitäjänmäellä Helsingissä 1961–1963 ja Kulosaaressa 1963–1970 ja Soukkari Ky:n kauppias Soukassa Espoossa 1970–1979. 

Ykköshalli Olavi Niemi Ky:n kauppias Martinlaaksossa Vantaalla Niemi oli 1980–1988 ja Ykköshalli Olavi Niemi Oy:n kauppias Myyrmäessä Vantaalla 1988–1993. Vuonna 1990 Ykköshalli Olavi Niemi oli Suomen suurimpia päivittäistavaramyymälöitä, jonka palveluksessa oli yli 200 henkilöä. Kauppiaana ja yrittäjänä Niemellä oli myös merkittäviä luottamustoimia. Keskon Helsingin konttorin neuvottelukuntaan hän kuului 1965–1966, 1975–1977 ja 1986–1987 ja hallintoneuvostoon 1981–1993, jonka varapuheenjohtaja hän oli 1988–1989 ja puheenjohtaja 1990–1993. Kauppaneuvoksen arvon Niemi sai 1994.

## Lähteet
Randi Kolstad

**Randi Kolstad Borch** (o.s. **Ballestad**; 23. toukokuuta 1925 Skien – 6. lokakuuta 1999 Oslo) oli norjalainen näyttelijä. Hän aloitti uransa vuonna 1945 ja näytteli muun muassa Centralteatretissa vuosina 1949–1959. Kolstad esiintyi myös elokuvissa vuodesta 1951 lähtien.

Vuonna 1959 Kolstad perusti Lennart Hylandin kanssa Morokulien-nimisen mikrovaltion Ruotsin ja Norjan rajalle Eidskogiin ja Edaan.

## Yksityiselämä
Kolstadin puoliso vuosina 1946–1955 oli näyttelijä Lasse Kolstad. 

## Lähteet

## Aiheesta muualla
Kolstad

**Kolstad** on seuraavien norjalaisten henkilöiden sukunimi:

* Eva Kolstad (1918–1999), poliitikko ja feministi
* Henki Kolstad (1915–2008), näyttelijä
* Lasse Kolstad (1922–2012), näyttelijä
* Peder Kolstad (1878–1932), pääministeri 1931–1932
* Randi Kolstad (1925–1999), näyttelijä
Morokulien

**Morokulien** on vuonna 1959 perustettu mikrovaltio norjalaisen Eidskogin ja ruotsalaisen Edan kunnan rajalla sijaitsevan rauhanmonumentin ympärillä. Sen loivat radiojuontaja Lennart Hyland ja näyttelijä Randi Kolstad. Nimi koostui norjan sanasta "moro" ja ruotsin sanasta "kul", jotka tarkoittavat "kivaa". Perustamisjuhla 3. lokakuuta 1959 radioitiin ja mukana olivat pääministerit Einar Gerhardsen sekä Tage Erlander, jotka asettivat maan perustuslain kuparirasiaan.

## Lähteet

## Aiheesta muualla
Pohjois-Carolinan taidemuseo

**Pohjois-Carolinan taidemuseo** on Yhdysvalloissa Pohjois-Carolinan osavaltiossa sijaitseva vuonna 1956 avattu taidemuseo, joka on arvioitu 25 parhaan museon joukkoon Yhdysvalloissa.

Museo koostuu kahdesta rakennuksesta, itäsiivestä ja länsisiivestä. Itäsiipi on uudempi ja sen näyttelyt ovat pysyviä, eivätkä täten vaihdu uusiin. Alkuperäisessä länsisiivessä näyttelyt vaihtuvat silloin tällöin, minkä lisäksi siellä järjestetään koulutusohjelmia.

Itäsiiven näyttelyt sijoittuvat suuren ajanjakson väliin antiikin ajalta nykypäivään ja se koostuu eurooppalaisesta, amerikkalaisesta, afrikkalaisesta, egyptiläisestä ja juutalaisesta taiteesta. 

## Lähteet
Tigst Assefa

**Tigst Assefa** (; s. 3. joulukuuta 1996 Etiopia) on etiopialainen yleisurheilija, jonka laji oli aiemmin 800 metrin juoksu. Laji vaihtui maratoniin, jossa hän juoksi 24. syyskuuta 2023 Berliinin maratonilla maailmanennätyksen 2.11.53, parantaen entistä ennätystä yli kaksi minuuttia.  

Assefa karsiutui 400 metrin välierissä Porto Novon Afrikan-mestaruuskilpailuissa 2012. Hän saavutti alle 20-vuotiaiden Afrikan-mestaruuskilpailuissa hopeaa 4&nbsp;×&nbsp;400&nbsp;metrin viestissä ja pronssia 800 metrillä 2013. Hän oli seuraavana vuonna 800 metrillä neljäs Marrakechissa järjestetyissä Afrikan-mestaruuskilpailuissa ja maanosien cupissa. Hän karsiutui 2016 saman matkan alkuerissä sekä Portlandin sisäratojen MM-kilpailuissa että Rio de Janeiron olympialaisissa. Hän voitti samana vuonna Timanttiliigan kilpailun Roomassa.

Assefa siirtyi maantiejuoksuihin vuonna 2018. Hän voitti toisen maratoninsa, Berliinin maratonin 2022 Etiopian ennätysajalla 2.15.37. Seuraavana vuonna hän voitti saman kilpailun maailmanennätysajalla 2.11.53. Vuonna 2024 hän sijoittui toiseksi Lontoon maratonilla ja saavutti hopeaa Pariisin olympialaisissa ajalla 2.22.58. Vuoden 2025 Lontoon maratonilla Assefa juoksi vain naisten kilpailussa juostun maailmanennätyksen 2.15.50. Hän saavutti saman vuoden Tokion MM-kilpailuissa maratonhopeaa ajalla 2.24.45.

## Lähteet
Kalasataman peruskoulu

**Kalasataman peruskoulu** on noin 700 oppilaan peruskoulu Kalasataman osa-alueella Sörnäisten kaupunginosassa Helsingissä. Koulussa opetetaan oppilaita luokilla 1–9. Opetuksessa painotetaan teknologiakasvatusta. Rehtorina toimii Kati Pennanen. 

Koulurakennuksen suunnitteli JKMM Arkkitehdit. Rakennuksen ensimmäinen osa valmistui vuonna 2016 ja toinen vuonna 2022. Avajaisia juhlittiin virallisesti kesäkuussa 2022. Samassa rakennuksessa toimii myös päiväkoti. Kolmikerroksista kokonaisuutta kutsutaan Kalasataman korttelitaloksi.

## Tilat
Kalasataman peruskoulussa on avoimia tiloja, joissa on luokkahuoneiden sijaan oppimissoluja. Soluihin kuuluu opetustiloja, joita voidaan sulkea ovin, sekä oppilaiden yhteinen tila. Avointen tilojen avulla on pyritty järjestämään yhteistoimintaa eri ikäisten oppilaiden kesken. Esimerkiksi perinteisiä pulpetteja ei ole. 

## Lähteet
Achille-luokka

**Achille-luokka** oli Britannian kuninkaallisen laivaston kahden 74-tykkisen kolmannen luokan linjalaivan muodostama alusluokka, jonka alukset perustuivat vuonna 1793 vallattuun Ranskan laivaston Temeraire-luokan *Le Pompèehen*.

## Alukset

## Lähteet
*

### Viitteet
Tynkämuura

**Tynkämuura** (*Pygiptila stellaris*) on puumuuriin kuuluva lintulaji. Lajia tavataan Etelä-Amerikassa.

## Koko ja ulkonäkö

Tynkämuura kasvaa 13&ndash;14 cm pitkäksi. Sukupuolet eroavat toisistaan ulkonäöltään. Tynkämuurakoiraan höyhenpuku on kauttaaltaan harmaa. Siivet ovat hieman muuta ruumista tummemmat ja niissä on valkoisia täpliä. Naaraslinnun päälaki ja selkä ovat harmaat. Naama, rinta ja vatsa ovat kellanruskeat ja siivet punaruskeat. Sekä koiraan että naaraan värien tummuus vaihtelee alalajeittain. Tynkämuuran pyrstö on hyvin lyhyt. Nokka on tukeva.

## Levinneisyys ja elintavat
Tynkämuuraa tavataan länsi-itäsuunnassa Kolumbiasta Brasiliaan ja pohjois-eteläsuunnassa Venezuelasta Bolivian pohjoisosiin. Lajin elinympäristöä ovat kosteat metsät ja erityisesti niiden tiheiköt. Tynkämuura liikkuu pareittain tai muutaman linnun ryhminä. Se voi myös liittyä sekaparviin.

## Lähteet
Lysenkon teatteri- ja musiikkikoulu

**Lysenkon teatteri- ja musiikkikoulu** () oli säveltäjä Mykola Lysenkon vuonna 1904 Kiovaan perustama musiikkioppilaitos. Sen jatkajaksi tuli vuonna 1918 Lysenkon teatteri- ja musiikki-instituutti.

Lysenko rahoitti koulua varoilla, joita hänen kannattajansa olivat keränneet ostaakseen hänelle syntymäpäivälahjaksi talon maaseudulta. Koulu vastasi tasoltaan konservatoriota. Siihen kuului erillinen teatteriosasto ja ukrainalaisten kansansoittimien museo. Aluksi koulua johti Lysenko ja hänen jälkeensä 1912–1918 hänen tyttärensä Marjana Lysenko. Muita opettajia olivat Hryhori Ljubomyrskyi, Oleksandr Myšuha ja Marija Starytska. Aikanaan koulu oli Ukrainassa ainoa korkeampaa opetusta antava musiikkioppilaitos, ja sillä oli suuri vaikutus Ukrainan musiikkin kehitykseen sieltä valmistuneiden oppilaiden kautta. Koulun oppilaita oliva muun muassa Kyrylo Stetsenko, Oleksander Košyts, Lev Revutskyi ja Myh’ailo Mykyša.

## Lähteet
HMS Belliqueux (1780)

**HMS Belliqueux** oli Britannian kuninkaallisen laivaston vuonna 1780 vesillelaskettu 64-tykkinen Ardent-luokan kolmannen luokan linjalaiva.

## Valmistus

Alus tilattiin 19. helmikuuta 1778 Blackwallista John Perry & Hankeylta, missä köli laskettiin kesäkuussa 1778. Alus laskettiin vesille 5. kesäkuuta 1780 ja valmistui 13. kesäkuuta - 31. elokuuta Woolwichissa. Aluksen valmistuskustannukset olivat 37&nbsp;235 puntaa 19 šillinkiä ja 7 pennyä sisältäen varustamisen ja pohjan kuparoinnin.

## Palvelus
Alus otettiin palvelukseen toukokuussa 1780 ja poistettiin palveluksesta elokuussa 1783 oltuaan sotapalveluksessa. Alus siirrettiin toukokuussa 1784 Plymouthissa telakalle, mistä se vapautui joulukuussa. Alus oli varustettavana maaliskuusta 1793 tammikuuhun 1794 Plymouthissa ja otettiin palvelukseen huhtikuussa 1793 päällikkönään William Otway, joka luovutti kesäkuussa päällikkyyden George Bowenille. Alus lähti 20. maaliskuuta 1794 Jamaikalle.

Alus kuului 31. toukokuuta 1794 Fordin laivastoon Port-au-Princessä. Kesäkuussa aluksen päällikkyyden vastaanotti James Brine. Alus poistettiin palveluksesta syyskuussa 1795,kun se siirrettiin Chathamissa telakalle. Alus vapautui toukokuussa 1796 telakalta ja otettiin palvelukseen päällikkönään John Inglis. Alus liitettiin Duncanin laivastoon.

Alus osallistui 11. lokakuuta 1797 Camperdownin taisteluun, jossa sen miehistöstä sai surmansa 25 ja haavoittui 78. Joulukuussa aluksen tilapäiseksi päälliköksi tuli Henry Inman, joka oli tehtävässä tammikuuhun 1798. Kesäkuussa aluksen päällikkönä oli Robert England. Elokuussa aluksesta tehtiin Duncanin lippulaiva, jonka päälliköksi palasi lokakuussa Inglis. Aluksen päällikkyyden vastaanotti toukokuussa 1799 Rowley Bulteel, joka oli tehtävässä vuoteen 1801.

Vuoden 1799 lopulla alus kuului Helderissä olleeseen Mitchellin laivastoon. Huhtikuussa 1800 se lähti Itä-Intiaan. Aluksen miehistö valtasi elokuussa Brasilian rannikolla ranskalaisen 40-tykkisen *La  Concorden*.

Alus siirrettiin lokakuussa 1804 Blackwallissa Perry and Companyn telakalle, mistä se vapautui maaliskuussa 1805. Se varustettiin maalis-huhtikuussa Woolwichissa ja otettiin palvelukseen maaliskuussa  päällikkönään George Byng.

Syyskuussa alus lähti Itä-Intiaan. Se oli Pophamin laivastossa Hyväntoivonniemellä, minkä jälkeen se palasi asemapaikkaansa Itä-Intiaan. Alus oli marraskuussa 1806 Pellewin laivastossa  Bataviassa ja osallistui 1809 Rodriquesin valtaukseen. Alus lähti kesäkuussa 1810 saattueen mukana Kiinaan. Se palasi Britteinsaarille elokuussa 1811, jolloin alus poistettiin palveluksesta ja siirrettiin Sheernessissä reserviin. Alus muutettiin lokakuusta 1813 helmikuuhun 1814 Chathamissa vankilaivaksi. Aluksen päällikkönä oli 1814 luutnantti William Lee. Alus romutettiin maaliskuussa 1816 Chathamissa.

## Lähteet
*

### Viitteet
Maaselän kannas

**Maaselän kannas** (ven. *Maselgski perešejek*) on Venäjällä Karjalan tasavallassa Äänisen pohjoisimman vuonon ja Seesjärven välissä oleva kannas. 

Maaselän kannas oli suomalaisten jatkosodassa valtaamista kannaksista pohjoisin. Se oli myös kaikkein lujiten linnoitettu. Jatkosodan hyökkäysvaihe päättyi Maaselän kannaksen valtaukseen joulukuussa 1941. Kannakselta piti kuitenkin vetäytyä kesäkuussa 1944 Neuvostoliiton suurhyökkäyksen alta viivyttäen ilman, että rakennettuja asemia olisi hyödynnetty tosissaan. Suurhyökkäyksessä juhannuksen 1944 jälkeen taistelut levisivät koko rintamalle, kun neuvostoliittolaisten hyökkäys alkoi myös maihinnousulla Laatokan pohjoisrannalle Viteleeseen ja joukot tulivat myös Syvärin yli. Kun suomalaisten piti vetää joukkoja Itä-Karjalasta Karjalankannakselle, oli puna-armeijalla valtava ylivoima myös Maaselän kannaksen suunnassa, josta vetäydyttiin kohti Ilomantsia. Joukkoja piti siirtää Maaselän kannakselta Karjalankannakselle, sillä sen puolustaminen nähtiin elintärkeänä, jotta Suomea ei valloitettaisi.

Maaselän alueella taistelleille myönnettiin Maaselän ristejä (II AK / Maas. mr.). Sen oli oikeutettu saamaan jokainen Maaselän ryhmän (II AK:n) komentajalle suoraan alistetuissa joukoissa sekä ryhmä- tai armeijakuntajoukoissa ja hallintoelimissä palvellut. Myös 4. Divisioonan muistoristejä jaettiin Maaselän kannaksella taistelleille. Nauhaan kuuluva solki osoittaa, onko sen kantaja taistellut Maaselän kannaksella.  

## Katso myös

* Aunuksenkannas
* Vienankannas
* Karjalan Maaselkä
* Kolmen kannaksen raja
* Maaselän asema
* Osterjärvi

## Lähteet

## Kirjallisuutta
* Koskimaa, Matti: *Karhumäestä Ilomantsiin – II armeijakunnan vetäytyminen Maaselän kannakselta Tolvajärvelle ja Ilomantsiin kesällä 1944*. Helsinki: WSOY, 2000.
Aggredi

**Aggredi** on HelsinkiMission kehittämä väkivallankatkaisuohjelma ja menetelmä. Aggredi-ohjelman avulla pyritään auttamaan väkivaltakierteessä olevia ihmisiä eroon väkivallasta. 75% Aggredin läpikäyneistä asiakkaista lopettaa väkivaltarikokset.

Aggredi on toiminut pääkaupunkiseudulla vuodesta 2006 lähtien. Vuonna 2022 Aggredin perustaja Petri Salakka palkittiin poliisin hopeisella ansiomitalilla.

Aggredilla on toimipisteitä Helsingissä, Porissa, Turussa, Kuopiossa, Tampereella, Lahdessa ja Oulussa, joissa väkivaltatyön asiantuntijat työskentelevät asiakkaidensa parissa auttaakseen heitä pääsemään irti väkivallasta.

## Aggredi-menetelmä
Aggredi on suomalaiseen yhteiskuntaan kehitetty menetelmä joka on saanut myös kansainvälistä huomiota ainutlaatuisella lähestymistavallaan. Aggredin toiminta ja menetelmä perustuvat vapaaehtoisuudelle, puolueettomuudelle ja asiakaslähtöisyydelle. Toiminta ei ole viranomaisvetoista, vaan asiakkaaksi hakeudutaan täysin vapaaehtoisesti, jolloin työskentely perustuu asiakkaan omaan haluun irtautua väkivallasta tai rikollismaailmasta.

Aggredi-menetelmällä pyritään tukemaan ja rakentamaan asiakkaiden väkivallasta vapaata tulevaisuutta ja minäkuvaa. Työskentelyn tavoitteena on asiakaskeskusteluiden avulla luoda ajatusmalleja, joiden avulla asiakkaat alkaisivat ajatella elämäänsä ja toimintaansa sellaisilla tavoilla, jotka vähentävät väkivallan käyttämisen todennäköisyyttä. Väkivallan syiden etsimisen sijaan keskusteluissa pohditaan miten erilaisia tilanteita voisi tulevaisuudessa ratkaista ilman väkivaltaan turvautumista. Keskeisessä roolissa Aggredi-menetelmää on muun muassa identiteetti, johon liittyvien muutosten nähdään olevan tärkeä osa väkivallasta eroon pääsyä. Menetelmän mukaan identiteetin kiinnittyessä rikollisuudesta johonkin muuhun, kuten perheenisänä olemiseen tai opiskeluun, väkivaltaa ei enää nähdä osana omaa identiteettiä, jolloin siitä on helpompi irtautua. 

Aggredi työskentelee kodin ulkopuoliseen väkivaltaa syyllistyneiden ihmisten parissa. Seksuaalirikoksiin ja puhtaasti lähisuhdeväkivaltaan syyllistyneet ihmiset kuuluvat asiakasryhmän ulkopuolelle. Aggredin asiakkaat voivat olla järjestäytyneen rikollisuuden jäseniä, radikalisoituneita, väkivallasta tai joukkosurmista fantasioivia ihmisiä, tai tyypillisemmillä väkivaltarikoksilla oireilevia asiakkaita. Työskentely perustuu reflektiiviseen dialogiin, sparraukseen ja käytännön apuun.

## Lähteet
Kristinusko Alabamassa

Tämä artikkeli kertoo **kristinuskosta [[Alabama]]n osavaltiossa** Yhdysvalloissa. Vuoden 2014 väestötutkimuksen mukaan kristinusko on Alabaman suurin uskonto. 86 prosenttia Alabaman väestöstä kuuluu kristillisiin kirkkoihin.
|- 
! | Yhteisö
! | Perinne
! | Perhe
! | Seurakunnat
! | Kannattajat
|-
| Eteläinen baptistikonventio
| Evankelikalismi
| Baptismi
| 3&nbsp;265
| 1&nbsp;255&nbsp;396
|-
| Tunnustuskuntiin kuulumattomat seurakunnat
| Evankelikalismi
| Muut
| 1&nbsp;301
| 5146&nbsp;980
|-
| Yhdistynyt metodistikirkko
| Päälinja
| Metodismi
| 1&nbsp;091
| 250&nbsp;679
|-
| Katolinen kirkko Yhdysvalloissa
| Katolinen kirkko
| Katoliset kirkot
| 162
| 249&nbsp;650
|- 
| National Baptist Convention, USA
| Musta protestantismi
| Baptismi
| 247
| 121&nbsp;168
|- 
| Churches of Christ
| Evankelikalismi
| Restorationismi
| 839
| 105&nbsp;147
|-
|}

## Lähteet
Kristinusko Alaskassa

Tämä artikkeli kertoo **kristinuskosta [[Alaska]]n osavaltiossa** Yhdysvalloissa. Vuoden 2014 väestötutkimuksen mukaan kristinusko on Alaskan suurin uskonto. 62 prosenttia Alaskan väestöstä kuuluu kristillisiin kirkkoihin.
|- 
! | Yhteisö
! | Perinne
! | Perhe
! | Seurakunnat
! | Kannattajat
|-
| Tunnustuskuntiin kuulumattomat seurakunnat
| Evankelikalismi
| Muut
| 194
| 73&nbsp;930
|-
| Katolinen kirkko Yhdysvalloissa
| Katolinen kirkko
| Katoliset kirkot
| 89
| 40&nbsp;280
|- 
| Myöhempien Aikojen Pyhien Jeesuksen Kristuksen Kirkko
| Myöhempien aikojen pyhät
| Mormonismi
| 81
| 33&nbsp;495
|-
| Eteläinen baptistikonventio
| Evankelikalismi
| Baptismi
| 129
| 15&nbsp;849
|-
| Assemblies of God USA
| Evankelikalismi
| Helluntaiherätys
| 90
| 12&nbsp;099
|-
| Amerikan ortodoksinen kirkko
| Ortodoksinen
| Itäinen
| 85
| 10&nbsp;185
|-
|}

## Lähteet
Kristinusko Coloradossa

Tämä artikkeli kertoo **kristinuskosta [[Colorado]]n osavaltiossa** Yhdysvalloissa. Vuoden 2014 väestötutkimuksen mukaan kristinusko on Coloradon suurin uskonto. 64 prosenttia Coloradon väestöstä kuuluu kristillisiin kirkkoihin.
|- 
! | Yhteisö
! | Perinne
! | Perhe
! | Seurakunnat
! | Kannattajat
|-
| Katolinen kirkko Yhdysvalloissa
| Katolinen kirkko
| Katoliset kirkot
| 268
| 873&nbsp;236
|-
| Tunnustuskuntiin kuulumattomat seurakunnat
| Evankelikalismi
| Muut
| 568
| 406&nbsp;798
|-
| Myöhempien Aikojen Pyhien Jeesuksen Kristuksen Kirkko
| Myöhempien aikojen pyhät
| Mormonismi
| 315
| 150&nbsp;509
|-
| Eteläinen baptistikonventio
| Evankelikalismi
| Baptismi
| 380
| 57&nbsp;124
|-
| Yhdistynyt metodistikirkko
| Päälinja
| Metodismi
| 203
| 56&nbsp;057
|-
| Jehovan todistajat
| Jehovan todistajat
| Adventismi
| 211
| 47&nbsp;682
|-
|}

## Lähteet
Elisa Lamin kuolema

**Elisa Lam** (30. huhtikuuta 1991 – 2. helmikuuta 2013) oli kanadalainen opiskelija, joka kuoli erittäin omituisissa olosuhteissa Hotelli Cecilissä Los Angelesissa helmikuun alussa 2013. Hänen ruumiinsa löydettiin hotellin vesitankista 19 päivää katoamisen jälkeen sen jälkeen, kun hotellin muut asiakkaat valittivat hotellille juomaveden oudosta mausta. Kukaan ei ole saanut selvitettyä Lamin kuolinsyytä. Poliisin mukaan hänessä ei ollut merkkejä väkivallasta tai itsemurhasta. 

Kuolemasta ja sen mysteerisyydestä on tehty Netflixiin neliosainen televisiosarja *Crime Scene: The Vanishing at the Cecil Hotel.* 

## Tausta
Lam oli sairastunut aiemmin samana vuonna masennukseen ja päätti piristyäkseen lähteä kiertämään Yhdysvaltoja. Lamin vanhemmat vastustivat päätöstä. Yksi eniten Lamia kiinnostaneista paikoista oli Los Angeles, jossa hän halusi nähdä televisioista tuttuja paikkoja sekä majoittautua erityisesti Hotelli Cecilissä. Hän oli kertonut sosiaalisen median palvelu Tumblrissa, että hotelli kiinnosti häntä. Lam ei kuitenkaan tiennyt mitään hotellin synkästä historiasta ja sen vaikeasta sijainnista. Hotellissa oli tehty aiemmin monia itsemurhia ja tapahtunut muita epäselviä kuolemantapauksia.

## Katoaminen
Lam oli raportoinut matkaltaan joka päivä kotiin vanhemmilleen ja kertonut matkansa käännekohdista. Lopulta 31. tammikuuta hän ei enää soittanut vanhemmille, jotka huolestuivat ja soittivat poliisille. Lamin kuvia leviteltiin ympäri naapurustoa, mutta kukaan ei ollut nähnyt mitään.

## Hissivideo
Poliisi päätyi tarkistamaan valvontakameroiden tallentamia videoita ja tapahtumien omituisin yksityiskohta onkin hissin valvontakameran kuvaama video Lamista, joka käyttäytyy videolla hyvin hämmentävästi. Kyseinen video on levinnyt maailmanlaajuisesti sekä kerännyt osakseen laajasti spekulaatioita ja salaliittoteorioita.

Hissin saavuttuaan Lam alkaa yhtäkkiä hakkaamaan kaikkia hissin nappeja ja siirtyy seinään nurkkaan. Hän heiluttaa useasti käsiään ulkopuolella ja vilkuilee sinne hissistä paniikinomaisesti. Onkin sanottu, että Lam näyttää puhuvan videolla jonkun kanssa, mutta mitään takeita tästä ei ole voitu esittää.

## Ruumiin löytyminen ja tutkinta
Poliisit pitivät Lamin löytymistä vesitankista hyvin outona seikkana. Nuorella naisella ei ollut heidän mukaansa mitään mahdollisuutta päästä sinne. Vesitankin kansi oli hyvin painava, jonka lisäksi se oli lukittu. Vuotta myöhemmin paikallaan junnannut poliisitutkinta lopetettiin tuloksettomana, eikä kukaan tiedä mitä Lamille todella tapahtui.

## Lähteet
Lentokyvyttömät linnut

**Lentokyvyttömät linnut** ovat lintuja, jotka ovat evoluution myötä menettäneet lentokykynsä. Se voi olla seurausta vaihtoehtoisen liikkumismuodon kehittymisestä, saalistajien puutteesta tai molemmista. Lentokyvyttömiä lintuja elää nykyään noin 60 lajia; alle prosentti kaikista lintulajeista. Suurin osa niistä on joko sileälastaisia tai pingviinejä, mutta lentokyky on kadonnut myös yksittäisiltä lajeilta muissa linturyhmissä.

Maailman suurimmat linnut ovat lentokyvyttömiä, mutta on olemassa myös pieniä lentokyvyttömiä lintuja. Sileälastaisilla siivet ovat surkastuneet tai kadonneet kokonaan, mutta pingviineillä ne ovat säilyneet ja saaneet uuden tehtävän melamaisina rakenteina, joilla pingviini ”lentää” veden alla. Useimmat sileälastaiset ovat erikoistuneet kävelyyn ja juoksemiseen.

Äskettäin sukupuuttoon kuolleita sileälastaisia ovat norsu- ja moalinnut. Muita hävinneitä lajeja ovat dodot sekä pingviinejä muistuttanut siivetönruokki. Edelleen eläviä lentokyvyttömiä lintuja on Madagaskarin kyyhkyrääkissä, Falklandinsaarten viuhtojissa ja eri saarten rantakanoissa (takahe, vekaluhtakana ja erakkoluhtakana). Myös galapagosinmerimetso, kakapo ja eräät uikut ovat lentokyvyttömiä. Kagu on lähes lentokyvytön. Myös ihmisen kesyttämät linnut voivat menettää lentokykynsä epäaktiivisen elämäntavan ja jalostuksessa syntyneen suuren koon takia. Näin on käynyt kesykanoille ja -kalkkunoille, joiden siipilihakset eivät enää riitä lennon ylläpitämiseen.

## Lähteet
Servare et Manere

**Servare et Manere** on slovakialainen kansalaisjärjestö ja ruohonjuurivaikuttamisen kanava, jonka perustivat Marek Sobola ja Stanislav Mikolaj vuonna 2010. Sen päämaja sijaitsee Žilinan kaupungissa. Sobola toimii järjestön pääsihteerinä.

Järjestöllä on erikoiskonsultin asema YK:n alaisessa ECOSOC-neuvostossa.

## Projekteja
Rauhan puu -niminen projekti aloitettiin vuonna 2018 ensimmäisen maailmansodan päättymisen muistoksi. Projektin tavoitteena on edistää rauhaa kansojen välillä. Lisäksi Sobola halusi korostaa luonnonsuojelun tarpeellisuutta istuttamalla oikean puun.

Rauhan maailmankartta -projekti kartoittaa ympäri maailmaa istutettujen rauhan puiden istutuksia. Projekti aloitettiin symbolisesti maan päivänä vuonna 2021. Venäjän hyökättyä Ukrainaan vuonna 2022 Servare et Manere poisti Venäjän kartaltaan, koska maa toimii YK:n perustamiskirjaa ja rauhan periaatteita vastaan.

Järjestö pyrkii myös avustamaan Slovakiaa saavuttamaan kestävän kehityksen tavoitteensa maan osalta.

## Palkintoja
Järjestö myöntää säännöllisesti kolmea eri palkintoa, jotka ovat keskenäisessä arvojärjestyksessään seuraavat:

* Rauhanpuun muistolaatta
* Rauhanpuun muistomitali
* Rauhan ystävä

## Lähteet
Kristinusko Etelä-Carolinassa

Tämä artikkeli kertoo **kristinuskosta [[Etelä-Carolina]]n osavaltiossa** Yhdysvalloissa. Vuoden 2014 väestötutkimuksen mukaan kristinusko on Etelä-Carolinan suurin uskonto. 78 prosenttia Etelä-Carolinan väestöstä kuuluu kristillisiin kirkkoihin.
|- 
! | Yhteisö
! | Perinne
! | Perhe
! | Seurakunnat
! | Kannattajat
|-
| Eteläinen baptistikonventio
| Evankelikalismi
| Baptismi
| 2&nbsp;109
| 816&nbsp;405
|-
| Tunnustuskuntiin kuulumattomat seurakunnat
| Evankelikalismi
| Muut
| 1&nbsp;141
| 454&nbsp;063
|-
| Katolinen kirkko Yhdysvalloissa
| Katolinen kirkko
| Katoliset kirkot
| 120
| 407&nbsp;840
|-
| Yhdistynyt metodistikirkko
| Päälinja
| Metodismi
| 976
| 242&nbsp;467
|-
| African Methodist Episcopal Church
| Musta protestantismi
| Metodismi
| 449
| 108&nbsp;516
|-
| Presbyterian Church (USA)
| Päälinja
| Reformoidut kirkot
| 282
| 63&nbsp;370
|-
|}

## Historia
### Siirtokunta-kausi (1663–1729)
Kuningas Kaarle II lahjoitti Carolinan siirtokunnan englantilaisille magnaateille. Nämä toivat siirtokuntaansa sekä Englannin kirkon, että suvaitsevaisuuden kannustaakseen kauppaa ja maan asuttamista. Siirtokunnan perustuslaissa (1669) määrätttiin, että seitsemän henkeä voi anoa lupaa seurakunnan perustamiseen.

## Lähteet
* 

### Viitteet
Elävänä (albumi)

__NOTOC__
**Elävänä – Sellosali 3.9.2022** on suomalaisen Kaija Kärkinen & Ile Kallio -duon 13. albumi. Se julkaistiin  2023.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Muusikot
* Kaija Kärkinen – laulu
* Ile Kallio – kitarat ja taustalaulu
* Sami Kuoppmäki – rummut
* Aleksi Kallio – basso
* Marko Kataja – kosketinsoittimet
* Jaakko Kiikeri – kitarat

### Tuotanto
* Ile Kallio - tuottaja
* Kimmo Ahola – äänittäjä, miksaaja
* Henri Nuorvaara – masteroija
* Riitta Sourander – valokuvat
* Tanu Kallio – muut kkuvat
* Timo Honkanen – Graafinen suunnittelu

## Arvostelut
* Kulttuuritoimitus: 

## Lähteet
* *Elävänä – Sellosali 3.9. 2022* -CD:n (EMCD047) kansilehti
* https://www.discogs.com/release/28360372-Kaija-K%C3%A4rkinen-Ile-Kallio-Yhtyeineen-El%C3%A4v%C3%A4n%C3%A4-Sellosali-392022

### Viitteet
Kristinusko Etelä-Dakotassa

Tämä artikkeli kertoo **kristinuskosta [[Etelä-Dakota]]n osavaltiossa** Yhdysvalloissa. Vuoden 2014 väestötutkimuksen mukaan kristinusko on Etelä-Dakotan suurin uskonto. 79 prosenttia Etelä-Dakotan väestöstä kuuluu kristillisiin kirkkoihin.
|- 
! | Yhteisö
! | Perinne
! | Perhe
! | Seurakunnat
! | Kannattajat
|-
| Katolinen kirkko Yhdysvalloissa
| Katolinen kirkko
| Katoliset kirkot
| 189
| 132&nbsp;805
|-
| Amerikan evankelisluterilainen kirkko
| Päälinja
| Luterilaisuus
| 205
| 97&nbsp;189
|-
| Tunnustuskuntiin kuulumattomat seurakunnat
| Evankelikalismi
| Muut
| 281
| 63&nbsp;992
|-
| Missouri-synodi
| Evankelikalismi
| Luterilaisuus
| 107
| 27&nbsp;410
|-
| Wesleyan Church
| Evankelikalismi
| Pyhitysliike
| 33
| 27&nbsp;042
|-
| Yhdistynyt metodistikirkko
| Päälinja
| Metodismi
| 145
| 25&nbsp;345
|-
|}

## Lähteet
Kristinusko Connecticutissa

Tämä artikkeli kertoo **kristinuskosta [[Connecticut]]in osavaltiossa** Yhdysvalloissa. Vuoden 2014 väestötutkimuksen mukaan kristinusko on Connecticutin suurin uskonto. 70 prosenttia Connecticutin väestöstä kuuluu kristillisiin kirkkoihin.
|- 
! | Yhteisö
! | Perinne
! | Perhe
! | Seurakunnat
! | Kannattajat
|-
| Katolinen kirkko Yhdysvalloissa
| Katolinen kirkko
| Katoliset kirkot
| 354
| 1&nbsp;024&nbsp;927
|-
| Tunnustuskuntiin kuulumattomat seurakunnat
| Evankelikalismi
| Muut
| 487
| 171&nbsp;418
|-
| United Church of Christ
| Päälinja
| Kongregationalismi
| 230
| 63&nbsp;868
|-
| American Baptist Churches in the USA
| Päälinja
| Baptismi
| 115
| 44&nbsp;638
|-
| Yhdysvaltain episkopaalinen kirkko
| Päälinja
| Anglikaanisuus
| 156
| 43&nbsp;373
|-
| Yhdistynyt metodistikirkko
| Päälinja
| Metodismi
| 114
| 34&nbsp;848
|-
|}

## Historia
### Siirtokunta-aika
Vihamielisyys englantilaisten siirtomaiden ja katolisten Ranskan ja Espanjan siirtokuntien välillä kärjistyi 1600-luvun puolivälissä. Protestanteilla oli vakaa aikomus perustaa Uuteen maailmaan kristillinen seurakunta. Connecticutin asukkaat olivat yleensä perehtyneet kirkkojensa oppiin ja pitivät tiiviisti yhteyttä kotimaansa kirkkoihin. 1700-luvun alussa jyrkät kalvinistit menettivät johtoasemansa. Vapaamieliset kristityt perustivat Yalen yliopiston vuonna 1718

## Lähteet
* 

### Viitteet
Kristinusko Delawaressa

Tämä artikkeli kertoo **kristinuskosta [[Delaware]]n osavaltiossa** Yhdysvalloissa. Vuoden 2014 väestötutkimuksen mukaan kristinusko on Delawaren suurin uskonto. 69 prosenttia Delawaren väestöstä kuuluu kristillisiin kirkkoihin.
|- 
! | Yhteisö
! | Perinne
! | Perhe
! | Seurakunnat
! | Kannattajat
|-
| Katolinen kirkko Yhdysvalloissa
| Katolinen kirkko
| Katoliset kirkot
| 45
| 197&nbsp;094
|-
| Tunnustuskuntiin kuulumattomat seurakunnat
| Evankelikalismi
| Muut
| 210
| 49&nbsp;392
|-
| Yhdistynyt metodistikirkko
| Päälinja
| Metodismi
| 146
| 39&nbsp;959
|-
| Jehovan todistajat
| Jehovan todistajat
| Adventismi
| 38
| 9&nbsp;368
|-
| Yhdysvaltain episkopaalinen kirkko
| Päälinja
| Anglikaanisuus
| 33
| 8&nbsp;099
|-
| African Methodist Episcopal Church
| Musta protestantismi
| Metodismi
| 29
| 6&nbsp;888
|-
|}

## Historia
### Siirtokunta-aika (1609–1789)
Delawaren osavaltio oli alun perin protestanttisen Ruotsin perustama siirtokunta. Vuosina 1638–1655 Delawaren alueella vaikutti Uusi Ruotsi, joka sittemmin joutui Hollannille (1655–1664) ja tämän jälkeen Englannille. Siirtokuntaan oli jo asettunut protestantteja ja kirkkotyyppi oli muu kuin englantilainen. Delawaren ruotsalainen luterilainen kirkko oli Uppsalan arkkipiispan alainen. Vuonna 1697 arkkipiispa asetti kirkon käyttöön kolme uutta pappia ja pappissäädyn hylkäämän uuden ruotsalaisen, Swedbergin virsikirjan.

## Lähteet
* 

### Viitteet